Clinopodium menthifolium

She lus sheer-vio 'sy ghenus Calamintha eh Clinopodium menthifolium.  T'ee ry-akin er feie yn Oarpey Heear, sheese dys yn Spaainey as yn Teer hwoaie.  Share da lhiargee faiyragh çhirrym er thalloo kelkagh, agh t'eh gaase er ayns keyljyn skeaylt, as er thalloo geinee ny mholmagh.  Ta niart ack dy hassoo noi thalloo feer alkalaihagh.

Jalloo-oaylleeaght
T'eh gaase wheesh as 0.6m er yrjid as 0.5m er lheead.  Ta blaaghyn jiarg-ghorrym daa-ghooghyssagh oc ta goll er pollnaghey ec shey-chassee.  She lus jeeragh crouwagh t'ayn; ta ny duillagyn echey piyral as cree-chrooagh, as ta oirr 'eeacklagh oc.  Ta'n chuishlinaght oc moggylagh.  Ta fynney er gish as duillagyn.

Ta blass jeih-hoaral eck, as shen ass ocsaid cis-piperitone son y chooid smoo.

Ymmyd
T'ad jannoo tey ass ny duillagyn, as jannoo ymmyd jeh myr luss blasstal.
  Ren ad ymmyd lheeys jeh ayns ny mean eashyn, myr gienneyder shelley as gienneyder ollish.  T'ad jannoo ymmyd jeh foast myr tey-lheeys lussagh noi merginaght, neuchadlaght, pian soalley, mughane as cassaght.  T'ad gra dy dod eh gientyn annappeeaght, as myr shen ta gaue echey son mraane correy.

Imraaghyn

menthifolium
Ronney:Blaanid yn Oarpey
Ronney:Blaanid yn Affrick Hwoaie
Ronney:Blaanid yn Aishey Heear